open-index/open-wikipedia-markdown huggingface dataset:
Παναγιώτης Καραβανάς

Ο **Παναγιώτης Καραβανάς**, γεννημένος στις 26 Αυγούστου 1984, είναι Έλληνας καλαθοσφαιριστής, που αγωνίζεται για τον Έσπερο Πατρών στην Β' Εθνική Έλλάδος. Έχει ύψος 2,12 μέτρα και αγωνίζεται στην θέση σέντερ.

## Καριέρα
Ο Παναγιώτης Καραβανάς έχει περάσει πολλά χρόνια στα ελληνικά γήπεδα της Α1, Α2 αλλά και Β' Εθνικής. Ξεκίνησε την καριέρα του στο Ηράκλειο, συνέχισε με την φανέλα του Ηλυσιακού και το 2005 ήρθε η μεγάλη μεταγραφή για την ομάδα του Άρη. Το 2007 πήγε δανεικός στην Α.Ε. Λάρισας. Την τριετία 2008-2011 πέρασε αγωνιζόμενος στον Πανερυθραϊκό, πριν διακόψει την καριέρα του για 2 χρόνια. Το 2013 επέστρεψε στα σαλόνια της Α2 με την φανέλα του Α.Σ.Ε. Δούκα, και μετά απο μία πολύ επιτυχημένη σεζόν, πήρε μεταγραφή για το Περιστέρι. Ο Παναγιώτης Καραβανάς περνάει τώρα τα τελευταία χρόνια της καριέρας του στον Έσπερο Πατρών στην Β' Εθνική.

Είναι διεθνής με την Εθνική Νέων, με την οποία έχει κατακτήσει και το ασημένιο μετάλλιο στο Μουντομπάσκετ Νέων του 2005, όπου είχε συμπαίκτες μεγάλα ονόματα της ελληνικής καλαθοσφαίρησης όπως τον Λουκά Μαυροκεφαλίδη, τον Παναγιώτη Βασιλόπουλο και τον Ίαν Βουγιούκα, και σκόραρε 0,4 πόντους ανά αγώνα.

## Παραπομπές


## Εξωτερικοί σύνδεσμοι
* 
* 
* το προφίλ του παίκτη στο eurobasket.com

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Ηρακλείου
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Εκπαιδευτηρίων Δούκα
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Νέας Κηφισιάς
Κατηγορία:Πάουερ φόργουορντ
Κατηγορία:Σέντερ
NGC 7317

Ο **[[Νέος Γενικός Κατάλογος|NGC]] 7317** είναι ελλειπτικός γαλαξίας στον αστερισμό Πήγασο, ο οποίος απέχει περίπου 300 εκατομμύρια έτη φωτός. Ανήκει στο Κουιντέτο του Στεφάν, μια συνεκτική ομάδα γαλαξιών που ανακάλυψε ο αστρονόμος Εντουάρ Ζαν-Μαρί Στεφάν (Édouard Jean-Marie Stephan). Ο Στεφάν ανακάλυψε τον NGC 7317 στις 23 Σεπτεμβρίου 1876.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ελλειπτικοί γαλαξίες
7317
Κατηγορία:Πήγασος (αστερισμός)
69256
+06-49-038
Μιχαήλ Κοντοστέφανος

Ο **Μιχαήλ Κοντοστέφανος** (άκμασε στα μέσα του 11ου αι.) ήταν βυζαντινός αξιωματούχος, στρατηγός, μάγιστρος, κουροπαλάτης και Δούξ (διοικητής) της Αντιόχειας ανάμεσα στο 1048 και 1053. Ήταν μέλος της αριστοκρατικής Οικογένειας Κοντοστέφανων.

## Παραπομπές


## Πηγές
* Dumbarton Oaks, [Catalogue of Byzantine Seals at Dumbarton Oaks and in the Fogg Museum of Art ](https://books.google.gr/books?id=-9IezYYSligC&pg=PA21&lpg=PA21&dq=Kouleib+(977)&source=bl&ots=wSTUT3ew0G&sig=MYWHZ_V5YD9U2dzxvnCgeXWq64Y&hl=el&sa=X&ved=0CBgQ6AEwAWoVChMIyOPUw4HdxwIVCz8aCh0BBgLC#v=onepage&q=Kouleib%20(977)&f=false) απο τα Google books

Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Κατηγορία:Κουροπαλάτες
Κατηγορία:Βυζαντινοί του 11ου αιώνα
Κατηγορία:Οικογένεια Κοντοστέφανων
Κωνσταντίνος ο Πρωτοκουροπαλάτης

Ο **Κωνσταντίνος ο Πρωτοκουροπαλάτης** ήταν Βυζαντινός αξιωματούχος, πρωτοκουροπαλάτης και διοικητής (δούξ) Αντιόχειας το 1068. 

Δεν είναι πολλά γνωστά για τον Κωνσταντίνο και είναι κυρίως γνωστός από σφραγίδες που έχουν βρεθεί. Επίσης προβληματίζει ο τίτλος του πάνω στις σφραγίδες του «πρωτοκουροπαλάτη», πολύ κατώτερος τίτλος από αυτόν που έφεραν οι υπόλοιποι διοικητές. Πιστεύεται ότι είχε μία πολύ σύντομη θητεία και, κατά μία εκδοχή, ίσως να ήταν διοικητής (δούξ) όχι της Συριακής Αντιόχειας αλλά της Αντιόχειας της Πισιδίας ή κάποιας άλλης.

## Παραπομπές


## Πηγές
* Dumbarton Oaks, [Catalogue of Byzantine Seals at Dumbarton Oaks and in the Fogg Museum of Art ](https://books.google.gr/books?id=-9IezYYSligC&pg=PA21&lpg=PA21&dq=Kouleib+(977)&source=bl&ots=wSTUT3ew0G&sig=MYWHZ_V5YD9U2dzxvnCgeXWq64Y&hl=el&sa=X&ved=0CBgQ6AEwAWoVChMIyOPUw4HdxwIVCz8aCh0BBgLC#v=onepage&q=Kouleib%20(977)&f=false) απο τα Google books

Κατηγορία:Βυζαντινοί διοικητές της Αντιόχειας
Κατηγορία:Κουροπαλάτες
Κατηγορία:Βυζαντινοί δούκες
Κατηγορία:Βυζαντινοί του 11ου αιώνα
NGC 51

Ο **[[Νέος Γενικός Κατάλογος|NGC]] 51** είναι φακοειδής γαλαξίας στον αστερισμό Ανδρομέδα. Απέχει περίπου 240 εκατομμύρια έτη φωτός και έχει διάμετρο 90.000 ετών φωτός.. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 7 Σεπτεμβρίου 1885.

## Υπερκαινοφανής
Στις 5 Οκτωβρίου 2016 ανακαλύφθηκε στον γαλαξία αυτόν υπερκαινοφανής Τύπου&nbsp;Ia ο οποίος ονομάστηκε **SN 2016gxp**.

## Παραπομπές

## Αναφορές

## Εξωτερικοί σύνδεσμοι
* 

0051
Κατηγορία:Φακοειδείς γαλαξίες
Κατηγορία:Ανδρομέδα (αστερισμός)
00974
00138
+08-01-035
NGC 7006

Το **[[Νέος Γενικός Κατάλογος|NGC]] 7006** ή **Caldwell 42** είναι σφαιρωτό σμήνος στον αστερισμό Δελφίν. Βρίσκεται στις παρυφές του Γαλαξία μας και απέχει περίπου 135.000 έτη φωτός από την Γη. Το φαινόμενο μέγεθος του είναι 10,6.

## Παραπομπές


## Αναφορές

## Εξωτερικοί σύνδεσμοι

7006
Κατηγορία:Αντικείμενα Caldwell
Κατηγορία:Σφαιρωτά σμήνη
Κατηγορία:Δελφίν (αστερισμός)
Βουλευτικές εκλογές στις Νήσους Φερόες 2015

**Γενικές εκλογές** διεξήχθησαν στις Νήσους Φερόες την 1η Σεπτεμβρίου 2015. Οι εκλογές για το Κοινοβούλιο της Δανίας (Folketing) διεξήχθησαν από πριν στις 18 Ιουνίου.

## Πλαίσιο
Στις 4 Αυγούστου 2015 η Βουλή (Løgting) ενέκρινε πρόταση με την οποία άσκησε κριτική στον πρωθυπουργό Κάι Λέο Γιοχάνεσεν και τον πρώην υπουργό Εσωτερικών Κάρι Π. Χόιγκαρντ, κατηγορώντας τον Γιοχάνεσεν ότι είπε ψέματα στο κοινοβούλιο για το συμβόλαιο ύψους 1 εκατ. κορόνων με την Copenhagen Infrastructure Partners με σκοπό την κατασκευή ενός υποθαλάσσιου τούνελ μεταξύ της Εϊστουρόι και της Στρεϊμόι.

Τον Ιούνιο του 2015 η έρευνα που διεξήγαγε ο πρώην συνήγορος του πολίτη στη χώρα έδειξε ότι εν γνώσει του ο πρωθυπουργός είχε πει ψέμετα στη Βουλή πολλές φορές, παραβιάζοντας τη νομοθεσία. Ο πρωθυπουργός αρνήθηκε να κάνει κάτι για το θέμα και πήγε διακοπές για 1 μήνα.
Στις 29 Ιουλίου κατά την καθιερωμένη του ομιλία προς το Κοινοβούλιο ανακοίνωσε την προκήρυξη γενικών εκλογών. Στις 4 Αυγούστου η πρόταση του πρωθυπουργού για εκλογές έγινε ομόφωνα δεκτή από τη Βουλή.

## Εκλογικό σύστημα
Τα 33 μέλη του Løgting εξελέγησαν με ανοικτή λίστα και με απλή αναλογική open list σε μία πανεθνική εκλογική περιφέρεια, με όριο για να εισέλθει ένα κόμμα στη Βουλή το 3,03030%. Η κατανομή των εδρών έγινε με τη μέθοδο Ντ' Οντ.

## Αποτελέσματα

Από τα 117 άκυρα ψηφοδέλτια, τα 76 ήταν λευκά και 41 άκυρα.

## Σχηματισμός κυβέρνησης
Μετά τη νίκη του Σοσιαλδημοκρατικού Κόμματος (Javnaðarflokkurin) στις εκλογές, νέος πρωθυπουργός ανέλαβε ο Άξελ Β. Γιοχάνεσεν στις 15 Σεπτεμβρίου 2015.

## Παραπομπές


2015
Φεροες
UY Ασπίδος

Το **UY Ασπίδος** είναι ένας φωτεινός κόκκινος υπεργίγαντας και παλλόμενος μεταβλητός αστέρας, ο οποίος βρίσκεται στον αστερισμό Ασπίς. Είναι από τα άστρα που συγκεντρώνουν τις μεγαλύτερες πιθανότητες να είναι ένα από τα άστρα με τη μεγαλύτερη διάμετρο στο Γαλαξία και επίσης ένα από τα πιο φωτεινά. Έχει εκτιμώμενη μέση ακτίνα διάμεσης τιμής των 1.708 ηλιακών ακτίνων, με περιθώριο λάθους ±192, ή διάμετρο 2,4 δισεκατομμυρίων χιλιομέτρων, έτσι ο όγκος του είναι 5 δισεκατομμύρια φορές μεγαλύτερος αυτού του Ηλίου. Βρίσκεται περίπου 2,9 κιλοπαρσέκ (9.500 έτη φωτός) μακριά από τη Γη. Αν τοποθετηθεί στο κέντρο του Ηλιακού Συστήματος, η φωτόσφαίρα του θα κατακλύσει τουλάχιστον την τροχιά του Δία. 

## Παραπομπές


## Δείτε επίσης
* Κατάλογος αστέρων της Ασπίδος
* NML Κύκνου
* VY Μεγάλου Κυνός
* VV Κηφέως

Κατηγορία:Ασπίς (αστερισμός)
Κατηγορία:Υπεργίγαντες αστέρες τύπου M
Κατηγορία:Μεταβλητοί αστέρες
Φώτιος Γεροθανάσης

Ο **Φώτιος Γεροθανάσης** (1913 - 1971) ήταν Έλληνας δικηγόρος και πολιτικός. Υπηρέτησε ως βουλευτής Αιτωλοακαρνανίας από το 1951 ως το 1956 και από το 1961 ως το 1963.

## Σταδιοδρομία
Γεννήθηκε το 1913 και καταγόταν από την περιοχή του Ξηρομέρου.

Στις εκλογές του 1946 ήταν υποψήφιος βουλευτής με το Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και πήρε 4.757 ψήφους, χωρίς να εκλεγεί.

Το 1951 εξελέγη για πρώτη φορά βουλευτής στην Αιτωλοκαρνανία με τον Ελληνικό Συναγερμό και επανεξελέγη με το ίδιο κόμμα το 1952 στην εκλογική περιφέρεια Βονίτσης-Ξηρομέρου
.

Στις 9 Νοεμβρίου 1961 εξελέγη βουλευτής Αιτωλοακαρνανίας με την ΕΡΕ στη θέση του αποβιώσαντα Ιωάννη Ιντζέ και θήτευσε στο κοινοβούλιο ως το 1963, οπότε απέτυχε να επανεκλεγεί.

Πέθανε το 1971. 

## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές Βονίτσας και Ξηρομέρου
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Step Up: All In

Το **Step Up: All In** (επίσης γνωστό και ως ***Step Up 5: All In***) είναι μία αμερικάνικη 3D ταινία χορού, σκηνοθετημένη από την Trish Sie και είναι η πέμπτη ταινία της σειράς ταινιών *Step Up.* Η ταινία κυκλοφόρησε στις 8 Αυγούστου του 2014

## Πλοκή

## Ρόλοι
* Ryan Guzman ως Sean Asa
* Briana Evigan ως Andie West 
* Misha Gabriel ως Eddy
* Adam Sevani ως Robert "Moose" Alexander III 
* Alyson Stoner ως Camille Gage
* Izabella Miko ως Alexxa Brava
* Mari Koda ως Jenny Kido
* Martín Lombard ως Martin Santiago and Facundo Lombard as Marcos Santiago (known as The Santiago Twins).
* Christopher Scott ως Hair
* Stephen "tWitch" Boss ως Jason Hardlerson
* Luis Rosado ως Monster
* Chadd Smith ως Vladd
* Parris Goebel ως Violet
* Stephen "Stevo" Jones ως Jasper Tarik
* David "Kid David" Shreibman ως Chad
* Celestina Aladekoba ως Celestina
* Freddy HS ως Accounting Manager
* Cyrus "Glitch" Spencer ως Gauge

## Η μουσική της ταινίας
* I Won't Let You Down (Shockbit Remix) - OK GO
* Judgement Day - Method Man
* Lapdance - N*E*R*D
* How You Do That - B.o.B
* 10-hut booty - DDP
* Turn It Up - Bianca Raquel and Celestina
* Demons - Zeds Dead
* Rage the Night Away - Steve Aoki ft. Waka Flocka Flame
* Delirious (Boneless) - Steve Aoki, Chris Lake, & Tujamo ft. Kid Ink
* My Homies Still - Lil Wayne ft. Big Sean
* Revolution - Diplo & Faustix & Imanos ft. Kai
* Hands Up In the Air - Celestina

## Κυκλοφορία σε άλλα μέσα
κυκλοφόρησε σε DVD και Blu-Ray στις 4 Νοεμβρίου του 2014

## Πηγές


## Εξωτερικοί σύνδεσμοι
* στην Internet Movie Database
* 

Κατηγορία:Ταινίες του 2014
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες παραγωγής Universal Pictures
Κατηγορία:Αμερικανικές αισθηματικές δραματικές ταινίες
Κατηγορία:Αμερικανικές μουσικές δραματικές ταινίες
Κατηγορία:Ταινίες παραγωγής Summit Entertainment
Κατηγορία:Αμερικανικές αισθηματικές μουσικές ταινίες
Κατηγορία:Ταινίες παραγωγής Lions Gate Entertainment
Κατακαλών Ταρχανειώτης

Ο **Κατακαλών Ταρχανειώτης** ήταν βυζαντινός, στρατηγός, μάγιστρος, κουροπαλάτης και δούξ. Καταγόταν από την αριστοκρατική οικογένεια των Ταρχανειωτών.

Πατέρας του ήταν ο Ιωσήφ Ταρχανειώτης, που πέθανε το 1074 κι ενώ ήταν Διοικητής (δούξ) της Αντιόχειας τότε τον αντικατέστησε, σαν Εκ προσώπου, ο Κατακαλών. Η θητεία του ήταν ολιγοήμερη, ο Κατακαλών δεν κατάφερε να αντιμετωπίσει τις ταραχές που γίνονταν στην πόλη της Αντιόχειας και αντικαταστάθηκε από τον Ισαάκιο Κομνηνό.

Αργότερα ο Κατακαλών αντιμετώπισε επιτυχημένα τους Κουμάνους στην Αδριανούπολη. 

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Κατηγορία:Κουροπαλάτες
Κατηγορία:Βυζαντινοί δούκες
Κατηγορία:Βυζαντινοί του 11ου αιώνα
Κατηγορία:Οικογένεια Ταρχανειωτών
Μιχαήλ ο Ουρανός

Ο **Μιχαήλ ο Ουρανός** ήταν βυζαντινός αξιωματούχος, στρατηγός και Διοικητής (κατεπάνω) της Αντιόχειας το 1056-1057. Σε μολυβδόβουλα του που έχουν βρεθεί αναφέρεται σαν ρέκτωρ, πρωτοπρόεδρος και κατεπάνω της μεγάλης θεούπόλεως Αντιοχείας..

Ήταν συγγενής, θείος, του αυτοκράτορα Μιχαήλ ΣΤ΄ του Βρίγα που τον διόρισε στην Αντιόχεια διοικητή. Το "Ουρανός" είναι παρωνύμιο που το πήρε χωρίς να έχει σχέση με την οικογένεια των Ουρανών και τον Νικηφόρο Ουρανό αλλά για να δώσει κύρος και ισχυριζόταν ότι καταγόταν από την οικογένεια χωρίς αυτό να ευσταθεί.

## Παραπομπές


## Πηγές
* Dumbarton Oaks, [Catalogue of Byzantine Seals at Dumbarton Oaks and in the Fogg Museum of Art ](https://books.google.gr/books?id=-9IezYYSligC&pg=PA21&lpg=PA21&dq=Kouleib+(977)&source=bl&ots=wSTUT3ew0G&sig=MYWHZ_V5YD9U2dzxvnCgeXWq64Y&hl=el&sa=X&ved=0CBgQ6AEwAWoVChMIyOPUw4HdxwIVCz8aCh0BBgLC#v=onepage&q=Kouleib%20(977)&f=false) απο τα Google books

Κατηγορία:Βυζαντινοί διοικητές της Αντιόχειας
Κατηγορία:Κατεπάνω
Κατηγορία:Βυζαντινοί του 11ου αιώνα
Κατηγορία:Βυζαντινοί πρόεδροι
Τεκμαιρόμενη δέσμευση

**Τεκμαιρόμενη δέσμευση** είναι μια δέσμευση που προέρχεται από πράξεις της οικονομικής οντότητας, όπου:
α) από ένα καθιερωμένο πρόγραμμα πρακτικής παρελθόντος, δημοσιευμένες πολιτικές ή από επαρκώς καθορισμένη τρέχουσα δήλωση, η οικονομική οντότητα έχει δείξει σε άλλα μέρη ότι θα αποδεχθεί ορισμένες ευθύνες και
β) ως αποτέλεσμα, η οικονομική οντότητα έχει δημιουργήσει μια ισχυρή προσδοκία στην πλευρά των άλλων μερών ότι θα εκπληρώσει αυτές τις υποχρεώσεις.

## Παραπομπές


Κατηγορία:Οικονομικά
Γκότχαρντ Κέττλερ

Ο **Γκότχαρντ φον Κέτλερ** (επίσης συναντώμενος ως *Κέτελερ*, , 2 Φεβρουαρίου 1517 – 17 Μαΐου 1587) από τον Οίκο των Κέττλερ ήταν ο τελευταίος Μάγιστρος του Λιβονικού Τάγματος και ο πρώτος Δούκας της Κουρλάνδης και της Σεμιγαλλίας.

## Βιογραφία
Ο Κέτλερ γεννήθηκε κοντά στο Άνρεχτε του Κράις Σόεστ, καταγόμενος από παλαιά οικογένεια ευγενών της Βεστφαλίας και ένατο τέκνο του Γερμανού ιππότη, Γκότχαρντ Κέτλερ τζου Μέλριχ (αναφέρεται κατά την περίοδο μεταξύ 1527–1556) και της συζύγου του, Σόφι φον Νέσελροντε. Ο μεγαλύτερος αδερφός του, Βίλχελμ Κέτλερ, διετέλεσε επίσκοπος του Μύνστερ από το 1553 έως το 1557.

Το 1554, ο Γκότχαρντ Κέτλερ κατέστη *[[Komtur]]* του Ντύναμπουργκ,, ενώ, το 1557, *[[Komtur]]* του Φέλιν. Το 1559, στην διάρκεια του Λιβονικού Πολέμου (1558–1582), διαδέχτηκε τον Βίλχελμ φον Φύρστενμπεργκ ως Μάγιστρος του Τευτονικού Τάγματος στην Λιβονία. Όταν η Λιβονική Συνομοσπονδία βρέθηκε υπό την ολοένα και αυξανόμενη πίεση του Τσάρου Ιβάν του Τρομερού, ο Κέτλερ μεταστράφηκε στον Λουθηρανισμό και εκκοσμίκευσε την Σεμιγαλλία και την Κουρλάνδη. Σύμφωνα με την Συνθήκη του Βίλνιους (28 Νοεμβρίου 1561), ίδρυσε το Δουκάτο της Κουρλάνδης και της Σεμιγαλλίας ως υποτελές κράτος του Μεγάλου Δουκάτου της Λιθουανίας, το οποίο, λίγο καιρό αργότερα, εντάχθηκε στην Πολωνο-Λιθουανική Κοινοπολιτεία.

Στις 11 Μαρτίου 1566, ο Κέτλερ νυμφεύθηκε την Άννα, Δούκισσα του Μέκλενμπουργκ, κόρη του Δούκα Άλμπερτ Ζ΄ του Μέκλενμπουργκ-Γκύστροβ και της Πριγκίπισσας Άννα του Βρανδεμβούργου. Απεβίωσε στις 17 Μαΐου 1587, στο Μίταου (πολωνικά: *Μιτάβα*, λετονικά: Γιέλγκαβα).

Ο Κέτλερ απεβίωσε στο Μίταου, σε ηλικία 70 ετών. Οι απόγονοί του κυβέρνησαν την Κουρλάνδη έως το 1737.

## Οικογένεια
Νυμφεύτηκε το 1566 την Άννα, κόρη του Αλβέρτου Ζ΄ δούκα του Μεκλεμβούργου και είχε τέκνα:
* Άννα 1567-1617, παντρεύτηκε τον Αλβέρτο Ραντζίβιου πρίγκιπα της Πολωνίας. 
* Φρειδερίκος 1569-1642, δούκας της Κουρλάνδης και Σεμιγαλίας.
* Γουλιέλμος 1574-1640, δούκας της Κουρλάνδης.
* Ελισάβετ, παντρεύτηκε τον Αδάμ-Βεντσέσλαος των Πιαστ-Σιλεσίας δούκας του Τέσεν/Τσέσυν.
* άλλα τρία τέκνα, απεβ. νωρίς.

## Παραπομπές


## Πηγές
* Grusemann, Hans, 1990. *Die Frühgeschichte des Geschlechts Ketteler (Kettler), 12.-16. Jahrhundert*. Soest.
* Schwennicke, Ditleff. *[[Europäische Stammtafeln]] zur Geschichte der Europäischen Staaten (Neue Folge), Band VIII, Tafel 91 (Die Ketteler)*.
* *Salomon Henning's Chronicle of Courland and Livonia,* translated and edited by Jerry C. Smith, William Urban and Ward Jones
* 
* 

Κατηγορία:Λουθηρανισμός
Κατηγορία:Γερμανοί της Βαλτικής
Κατηγορία:Λιβονικό Τάγμα
Κατηγορία:Δούκες της Κουρλάνδης
Κατηγορία:Οίκος των Κέττλερ
Κωνσταντίνος Βούρτζης

Ο **Κωνσταντίνος Βούρτζης** (πέθανε περίπου μετά το 1026) ήταν βυζαντινός, στρατηγός, πατρίκιος και δούξ. Καταγόταν από την αριστοκρατική οικογένεια Βούρτζη συγγενής με τον στρατηγό Μιχαήλ Βούρτζη, ίσως και γιος του.

Είχε διορισθεί στην υψηλή θέση του δούξ της Αντιόχειας,  κάπου ανάμεσα στο 1012 και 1024. Το 1025 τυφλώθηκε από τον αυτοκράτορα, μόλις είχε ανέβει στον θρόνο, Κωνσταντίνο Η΄ γιατί τον κατάγγειλε παλαιότερα στον αδελφό του, και τότε αυτοκράτορα Βασίλειο Β΄ για την άστατη ζωή που έκανε.

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Κατηγορία:Βυζαντινοί Πατρίκιοι
Κατηγορία:Βυζαντινοί του 11ου αιώνα
Γκι Μπεάρ

Ο **Γκι Μπεάρ-Ασόν** (*Guy Béhart-Hasson*, αρχικά γραφόμενο ως Μπεάρ-Χασάν: *Béhar-Hassan*, 16 Ιουλίου 1930 - 16 Σεπτεμβρίου 2015) ήταν Γάλλος τραγουδιστής και τραγουδοποιός.

## Βιογραφία
Ο Γκι Μπεάρ, από τις σημαντικότερες προσωπικότητες του γαλλικού τραγουδιού και πατέρας της ηθοποιού Εμμανουέλ Μπεάρ, γεννήθηκε στο Κάιρο (Αίγυπτος) στις 16 Ιουλίου 1930 και ήταν γιος ενός ορκωτού λογιστή. Πέρασε τα παιδικά του χρόνια στη Μέση Ανατολή, την Ιταλία και την Ελλάδα.

Αφού εγκαταστάθηκε στη Γαλλία, άσκησε διάφορα επαγγέλματα (αντέγραφε παρτιτούρες, δίδασκε μαθηματικά και σχεδίαζε, ως μηχανικός, γέφυρες και δρόμους) ενώ ταυτόχρονα έγραφε τραγούδια για την Πατασού («*Bal chez Temporel*»), την Ζιζί Ζανμέρ («*Il y a plus d' un an*», «*Je suis la femme*») και την Ζιλιέτ Γκρεκό («*Qu'on est bien*»). Ερμήνευε και ο ίδιος τα τραγούδια του στα καμπαρέ του Παρισιού. 

Πέθανε το πρωί της 16ης Σεπτεμβρίου του 2015, σε ηλικία 85 ετών, στην Γκαρς (Ω-ντε-Σεν) κοντά στο Παρίσι, ενώ πήγαινε στον κομμωτή του.. Έπεσε στο πεζοδρόμιο και δεν στάθηκε δυνατόν να τον επαναφέρουν στη ζωή. Ο τραγουδιστής είχε αποχαιρετίσει το κοινό του από σκηνής λίγους μήνες πριν το θάνατό του, τον Ιανουάριο του 2015, όταν έδωσε την τελευταία συναυλία της καριέρας του.

## Παραπομπές


Κατηγορία:Γάλλοι τραγουδιστές
Κατηγορία:Γάλλοι τραγουδοποιοί
NGC 6891

To **NGC 6891** είναι πλανητικό νεφέλωμα στον αστερισμό Δελφίν με φαινόμενο μέγεθος +10,5. Το ανακάλυψε ο Σκωτσέζος αστρονόμος Ralph Copeland στις 22 Σεπτεμβρίου 1884. Απέχει από το ηλιακό σύστημα περίπου 7.200 έτη φωτός.

## Αναφορές

## Εξωτερικοί σύνδεσμοι

6891
Κατηγορία:Πλανητικά νεφελώματα
Κατηγορία:Δελφίν (αστερισμός)
NGC 6934

Το **NGC 6934** ή **Caldwell 47** είναι σφαιρωτό σμήνος. Βρίσκεται στον αστερισμό Δελφίν και απέχει περίπου 50.000 έτη φωτός. Το ανακάλυψε ο Ουίλιαμ Χέρσελ (William Herschel) στις 24 Σεπτεμβρίου 1785.

## Παραπομπές


## Αναφορές

## Εξωτερικοί σύνδεσμοι

6934
Κατηγορία:Σφαιρωτά σμήνη
Κατηγορία:Δελφίν (αστερισμός)
Θεόδωρος Κομνηνός

Ο **Θεόδωρος Κομνηνός**  ήταν βυζαντινός αξιωματούχος, που είχε διορισθεί διοικητής (δούξ) της Αντιόχειας την περίοδο βασιλείας  του Ισαάκιου Κομνηνού ανάμεσα στο 1057 - 1059. 

Ο Θεόδωρος είναι γνωστός από σφραγίδες που έχουν βρεθεί, αλλά δεν καταγράφεται από όλους τους ερευνητές στην λίστα των διοικητών Αντιόχειας. Ίσως ήταν συγγενείς του Ισαάκιου και ήταν ο μοναδικός διοικητής που κατείχε τον υψηλό τίτλο του νωβελίσσιμου.

## Παραπομπές


## Πηγές
* 

Κατηγορία:Βυζαντινοί διοικητές της Αντιόχειας
Κατηγορία:Βυζαντινοί δούκες
Θεοδωρος
Κατηγορία:Νωβελίσσιμοι
Κατηγορία:Βυζαντινοί του 11ου αιώνα
Νεάπολη Σπάτων

Η **Νεάπολη Σπάτων** είναι δυτική συνοικία του πολεοδομικού Συγκροτήματος της Αρτέμιδας σε υψόμετρο 64 μέτρα.

## Θέση
Βρίσκεται στα αριστερά της Λεωφόρου Σπάτων - Λούτσας/Καραμανλή μετά το Αεροδρόμιο των Σπάτων στην αρχή του σύγχρονου πολεοδομικού συγκροτήματος της Αρτέμιδας, στην περιοχή που βρίσκεται η διασταύρωση με το φανάρι της Λεωφόρου Καραμανλή με την οδό Αγίας Κυριακής που οδηγεί σε Άγιο Σεραφείμ - Αγία Κυριακή και την οδό Αγίου Κοσμά που οδηγεί στον λόφο του Αγίου Ιωάννη. Συνορεύει στα βόρεια με την Βελανιδιά Σπάτων, στα νότια με τον Άγιο Ιωάννη Σπάτων με όριο την Λεωφόρο Καραμανλή, στα δυτικά με τον Αερολιμένα Ελευθέριος Βενιζέλος και ανατολικά με την ίδια τη πόλη της Αρτέμιδας με όριο την Οδό Αγίας Κυριακής. Ο οικισμός δεν έχει δική του εκκλησία, οι κάτοικοι ανήκουν στην ενορία του Αγίου Κοσμά που βρίσκεται στην γειτονική συνοικία του Αγίου Ιωάννη.

## Στατιστικά
Η Νεάπολη Σπάτων αποτελούσε οικισμό του δήμου Σπάτων - Λούτσας παρ'όλα αυτά μπήκε στο Σχέδιο Πόλης της Αρτέμιδας, μαζί με τον γειτονικό οικισμό του Αγίου Ιωάννη αποτελούν την Πολεοδομική Ενότητα 7, από το 2011 είναι τμήμα του ευρύτερου Καλλικρατικού Δήμου Σπάτων - Αρτέμιδας. Εκκλησιαστικά ανήκει στην Ιερά Μητρόπολη Μεσογαίας και Λαυρεωτικής με έδρα τα Σπάτα - Β' Αρχιερατική Περιφέρεια Αρτέμιδας - ενορία Αγίου Κοσμά του Αιτωλού. Ο πληθυσμός του οικισμού σύμφωνα με τα στοιχεία απογραφής της ΕΛΣΤΑΤ ήταν 461 κάτοικοι το 2001 και 584 κάτοικοι το 2011.

## Προβλήματα της συνοικίας με τον Αερολιμένα Ελευθέριος Βενιζέλος
Οι κάτοικοι της συνοικίας έχουν σημαντικά προβλήματα από το 1977 την χρονιά που τα σπίτια της συνοικίας απαλλοτριώθηκαν προκειμένου η περιοχή να γίνει τμήμα του νέου διεθνούς Αερολιμένα Ελευθέριος Βενιζέλος που βρισκόταν εκείνη την εποχή ακόμα στα σχέδια. Οι κάτοικοι αρνήθηκαν να εγκαταλείψουν τα σπίτια τους επειδή δεν αποζημιώθηκαν, αυτό δεν είχε καμιά επίπτωση στην κατασκευή του Αεροδρομίου το οποίο τελικά δεν κάλυψε την περιοχή τους εξακολουθεί όμως να έχει την ψιλή κυριότητα της συνοικίας το αεροδρόμιο και να είναι εκτός Σχεδίου Πόλεως. Τα προβλήματα της Νεάπολης με το αεροδρόμιο είχαν αποτέλεσμα να μην αναπτυχθεί η περιοχή, δεν διαθέτει ενοριακό ναό και οι κάτοικοι έχουν μεγάλη έλλειψη από καταστήματα εξυπηρέτησης των αναγκών τους. Οι κάτοικοι ίδρυσαν τον Εξωραϊστικό Σύλλογο Νεάπολης Σπάτων «Ο Καραϊσκάκης» ο οποίος κάνει προσπάθειες για την επίλυση των προβλημάτων τους.

## Παραπομπές


## Εξωτερικοί σύνδεσμοι

*Διαδικτυακός Τόπος Δήμου Σπάτων-Αρτέμιδος
*Διεθνής Αερολιμένας Αθηνών

Κατηγορία:Χωριά της περιφερειακής ενότητας Ανατολικής Αττικής
Κατηγορία:Δήμος Σπάτων - Αρτέμιδος
NGC 112

Ο **[[Νέος Γενικός Κατάλογος|NGC]] 112** είναι σπειροειδής γαλαξίας στον αστερισμό Ανδρομέδα. Απέχει 295 εκατομμύρια έτη φωτός και έχει διάμετρο της τάξεως των 75.000 ετών φωτός. Τον ανακάλυψε ο Αμερικανός αστρονόμος Λιούις Α. Σουίφτ (Lewis Swift) στις 17 Σεπτεμβρίου 1885.

## Παραπομπές


## Αναφορές

## Εξωτερικοί σύνδεσμοι
* 

0112
Κατηγορία:Σπειροειδείς γαλαξίες
Κατηγορία:Ανδρομέδα (αστερισμός)
01654
00255
+05-02-013
NGC 113

Ο **[[Νέος Γενικός Κατάλογος|NGC]] 113** είναι φακοειδής γαλαξίας στον αστερισμό Κήτος. Απέχει περίπου 210 εκατομμύρια έτη φωτός και έχει διάμετρο 80.000 ετών φωτός. Τον ανακάλυψε ο Γερμανός αστρονόμος Ερνστ Βίλχελμ Λέμπερεχτ Τέμπελ (Ernst Wilhelm Leberecht Tempel) στις 27 Αυγούστου 1876.

## Παραπομπές


## Αναφορές

## Εξωτερικοί σύνδεσμοι
* 

0113
Κατηγορία:Φακοειδείς γαλαξίες
Κατηγορία:Κήτος (αστερισμός)
01656
-01-02-016
Φέλιξ Ρέντα

Ο **Φέλιξ Ρέντα** (**Felix Reda**, γεννήθηκε 30 Νοεμβρίου 1986) είναι Γερμανός πολιτικός και ακτιβιστής. Είναι Μέλος του Ευρωπαϊκού Κοινοβουλίου αντιπροσωπεύοντας τη Γερμανία από το 2014 και επίσης Αντιπρόεδρος της ομάδας Πράσινοι/EFA. Είναι επίσης πρόεδρος των Νέων Πειρατών για την Ευρώπη.

## Πολιτική σταδιοδρομία
Ο Ρέντα έγινε μέλος του SPD στα 16 του. Σπούδασε πολιτικές επιστήμες και επιστήμη δημοσιότητας στο Πανεπιστήμιο του Μάιντς. Το 2009 άρχισε να γίνεται ενεργός στο εθνικό Πειρατικό Κόμμα και από το 2010 έως το 2013 ήταν επικεφαλής των Νέων Πειρατών (Junge Piraten). Το 2013 ήταν ένας από τους συνιδρυτές των Νέων Πειρατών για την Ευρώπη. Τον Ιανουάριο του 2014, επιλέχθηκε για την κορυφή της λίστας υποψηφίων του Γερμανικού Πειρατικού Κόμματος για την Ευρωεκλογές, που κέρδισε τελικά μια έδρα.

Στο Ευρωπαϊκό Κοινοβούλιο ο Ρέντα εντάχθηκε στην Ομάδα των Πρασίνων / EFA. Είναι μέλος της επιτροπής Νομικών Υποθέσεων και αναπληρωματικό μέλος των επιτροπών Εσωτερικής Αγοράς και Προστασίας του Καταναλωτή, και Αναφορών. Είναι στη Διοικούσα Επιτροπή της διακομματικής ομάδας Ψηφιακής Ατζέντας, ενός φόρουμ ευρωβουλευτών που ενδιαφέρονται για ψηφιακά θέματα.

## Μεταρρύθμιση πνευματικών δικαιωμάτων
αριστερά|μικρογραφία| Η Ρέντα σε ανεπίσημη συνάντηση στην Ουάσινγκτον ΜΚ σχετικά με ζητήμα πνευματικών δικαιωμάτων στις ΗΠΑ
Έχει δηλώσει ότι για αυτή τη νομοθετική περίοδο θα εστιάσει στη μεταρρύθμιση για τα πνευματικά δικαιώματα.

Τον Νοέμβριο του 2014, ο Ρέντα ορίστηκε εισηγητής του Κοινοβουλίου για την αναθεώρηση της Οδηγίας για τα Πνευματικά Δικαιώματα, του 2001. Το σχέδιο έκθεσής του συνέστησε την πανευρωπαϊκή εναρμόνιση των εξαιρέσεων των πνευματικών δικαιωμάτων, τη μείωση της διάρκειας των πνευματικών δικαιωμάτων, ευρείες εξαιρέσεις για εκπαιδευτικούς σκοπούς και την ενίσχυση της διαπραγματευτικής θέσης των δημιουργών σε σχέση με τους εκδότες, μεταξύ άλλων μέτρων.

Οι αντιδράσεις των ενδιαφερόμενων μερών ποικίλαν: Ο Γερμανικός καλλιτεχνικός συνασπισμός Πρωτοβουλία Urheberrecht, ενώ η γαλλική εταιρεία συλλογικής διαχείρισης SACD είπε ότι ήταν "απαράδεκτο". Ο ακτιβιστής των πνευματικών δικαιωμάτων Cory Doctorow σχολίασε τις προτάσεις "εκπληκτικά λογικές», ενώ η πρώην ευρωβουλευτής του Σουηδικού Πειρατικού Κόμματος, Amelia Andersdotter, τις επέκρινε ως υπερβολικά συντηρητικές.

Το 2015, η πρόταση του Ρέντα έγινε δεκτή από την Επιτροπή Νομικών Θεμάτων, αλλά με μια τροπολογία, η οποία θα εισήγαγε μη εμπορική ρήτρα, ουσιαστικά καταργώντας την ελευθερία του πανοράματος στην Ευρώπη. Ο ίδιος δήλωσε ότι αυτό δεν ήταν αυτό που επιχειρούσε να προτείνει. Η τροπολογία αργότερα καταψηφίστηκε από το Ευρωπαϊκό Κοινοβούλιο.

## Παραπομπές


## Εξωτερικοί σύνδεσμοι

* 
* Προφίλ μέλους στον ιστότοπο του Ευρωπαϊκού Κοινοβουλίου

Κατηγορία:Γερμανοί πολιτικοί
Μπάλταζαρ Ρούσοφ

[thumb|200px|''Το χρονικό της [Terra Mariana|Λιβονίας* από τον Μπαλτάζαρ Ρουσόβ, δημοσιευμένο το 1578]]
Ο *'Μπάλταζαρ Ρούσοφ** ή **Ρύσοφ** (γερμ. Balthasar Rüssow, 1536–1600) ήταν ένας από τους σημαντικότερους [[Λιβονία|Λιβονιανούς]] και [[Εσθονία|Εσθονούς]] [[χρονικό|χρονικογράφους]].

Ο Ρούσοφ γεννήθηκε στο Ρέβαλ της Λιβονίας (σημερινό [[Τάλιν]] της [[Εσθονία]]ς). Έλαβε την εκπαίδευσή του σε σχολή στο Στετίνο της [[Πομερανία]]ς (σημερινό [[Στσέτσιν]] της [[Πολωνία]]ς). Διατέλεσε [[Λουθηρανισμός|Λουθηρανός]] πάστορας του εσθονικού ποιμνίου στην [[Εκκλησία του Αγίου Πνεύματος (Τάλιν)|Εκκλησία του Αγίου Πνεύματος στο Ρέβαλ]] από το 1566 έως τον θάνατό του.

Ο Ρούσοφ είναι περισσότερο γνωστός για το -γραμμένο στην [[Κάτω Γερμανικά|κάτω γερμανική]]- χρονικό του με τίτλο **', στο οποίο περιγράφει την ιστορία της Λιβονίας, δίνοντας ιδιαίτερο βάρος στην παρακμή του Λιβονικού Τάγματος και την περίοδο του Λιβονικού Πολέμου (1558–83). Το χρονικό τυπώθηκε για πρώτη φορά στο Ρόστοκ του Μέκλενμπουργκ το 1578, ενώ τα αντίτυπά του εξαντλήθηκαν σε σύντομο χρονικό διάστημα. Η αναθεωρημένη του έκδοση τυπώθηκε το 1584.

Στο έργο του ο Ρούσοφ παρουσιάζεται ιδιαίτερα επικριτικός όσον αφορά την ασωτία και την ανηθικότητα των ανώτερων κοινωνικών τάξεων της Λιβονίας. Επίσης δηλώνει την αποστροφή του αναφορικά με τις δεισιδαιμονικές πεποιθήσεις και τις ειδωλολατρικές παραδόσεις των Εσθονών αγροτών, καθώς και την δωροδοκία των μισθοφορικών στρατευμάτων στην διάρκεια των πολέμων. Τέλος επαινεί ιδιαιτέρως τον τρόπο διακυβέρνησης της νέας τοπικής δύναμης, Σουηδίας.

Ο Ρούσοφ αποτελεί τον βασικό χαρακτήρα του *Μεταξύ Τριών Λοιμών*, ενός ιστορικού μυθιστορήματος χωρισμένου σε τέσσερις τόμους και γραμμένου από τον Εσθονό σύγχρονο συγγραφέα Γιάαν Κρος, ενώ ο πρώτος τόμος του εκδόθηκε το 1970.

## Παραπομπές


Κατηγορία:Χρονικογράφοι
Κατηγορία:Ιστορία της Εσθονίας
Κατηγορία:Ιστορία της Λετονίας
Κατηγορία:Εσθονοί ιστορικοί
Κατηγορία:Εσθονοί συγγραφείς
Κατηγορία:Εσθονοί κληρικοί
NGC 115

Ο **[[Νέος Γενικός Κατάλογος|NGC]] 115** είναι ραβδωτός σπειροειδής γαλαξίας στον αστερισμό Γλύπτη. Τον ανακάλυψε ο αστρονόμος Τζων Χέρσελ (John Herschel) στις 25 Σεπτεμβρίου 1834. Απέχει περίπου 85 εκατομμύρια έτη φωτός από τον Ήλιο και έχει διάμετρο πενήντα χιλιάδων ετών φωτός.

## Παραπομπές


## Αναφορές

## Εξωτερικοί σύνδεσμοι
* 

0115
Κατηγορία:Ραβδωτοί σπειροειδείς γαλαξίες
Κατηγορία:Γλύπτης (αστερισμός)
01651
-06-02-006
NGC 4984

Ο **NGC 4984** είναι ραβδωτός φακοειδής γαλαξίας στον αστερισμό Παρθένος, τον οποίο ανακάλυψε ο αστρονόμος Ουίλιαμ Χέρσελ (Frederick William Herschel) στις 8 Φεβρουαρίου 1785. Απέχει από το ηλιακό σύστημα περίπου 70 εκατομμύρια έτη φωτός. Ο γαλαξίας χαρακτηρίζεται από δύο δακτυλιοειδείς δομές, μια εσωτερική και μια εξωτερική. Η εσωτερική δακτυλιοειδής δομή αποτελείται από πολλούς λεπτούς σπειροειδείς βραχίονες.

Τον Δεκέμβριο του 2011 ανιχνεύτηκε σε αυτόν τον γαλαξία ο υπερκαινοφανής αστέρας 2011iy.

## Παραπομπές


## Αναφορές

## Εξωτερικοί σύνδεσμοι

4984
Κατηγορία:Φακοειδείς γαλαξίες
Κατηγορία:Παρθένος (αστερισμός)
45585
Σιναπλί

Το **Σιναπλί** ή **Σαναπλί**, (Βουλγαρικά: *Синапово*, *Σινάποβο*) απαντάται και με την ορθογραφία **Σιναπλή**, είναι οικισμός 476 κατοίκων (απογραφή 2015) του Δήμου Τοπόλοφγκραντ (Ελληνικά: Καβακλίου) της επαρχίας Χασκόβου στη Βουλγαρία. Στο παρελθόν υπήρξε σημαντικό κεφαλοχώρι 1.800 κατοίκων στην επαρχία του Καβακλίου (σημερινού Τοπόλοφγκραντ) της Ανατολικής Ρωμυλίας. Οι κάτοικοί του, το 1906 και το 1924 - 1925 ήρθαν πρόσφυγες στην Ελλάδα και εγκαταστάθηκαν στη Λάρισα, στη συνοικία Νέα Φιλιππούπολη, καθώς και σε άλλους οικισμούς του Νομού Λάρισας (1906), στη Μεσσούνη Ροδόπης, στην Κομοτηνή, στο Πολύκαστρο Κιλκίς και στη Σίνδο της Θεσσαλονίκης (1925). Είχε τρεις συνοικίες, την Άνω, την Κάτω και τη Μέση με μία Εκκλησία που σώζεται ως σήμερα (ανακαινισμένη εσωτερικά), του Προφήτη Ηλία, κατασκευασμένη πιθανώς το 1834. Διατηρούνταν τετρατάξιο σχολείο με 130 μαθητές και μαθήτριες. Από το χωριό διέρχεται ο παραπόταμος του ποταμού Τούντζα, Γκιαούζ Ντερέ. Από το 1934, η κυβέρνηση της Βουλγαρίας μετονόμασε το χωριό σε Σινάποβο.

## Παραπομπές


## Εξωτερικοί σύνδεσμοι
* Άιντι Σιναπλί, τραγούδι για το Σιναπλί του Autonomist XAM

Κατηγορία:Χωριά της Επαρχίας Χάσκοβο
Παύλος Καλομενόπουλος

Ο **Παύλος Ν. Καλομενόπουλος** (1887 -  4 Σεπτεμβρίου 1968) ήταν Έλληνας στρατιωτικός και βουλευτής Λασιθίου. 

## Βιογραφία
Γεννήθηκε στις Λιθίνες Σητείας το 1887. Καταγόταν από οικογένεια με ιστορικές ρίζες στην Κρήτη.

Φοίτησε σε Στρατιωτική Σχολή ως το 1913 και έλαβε μέρος στην Μικρασιατική Εκστρατεία, στη διάρκεια της οποίας τραυματίστηκε στο Σαγγάριο.

Εξελέγη βουλευτής Λασιθίου με το Κόμμα Φιλελευθέρων στις εκλογές του 1932. 

Κατά το πρώτο μισό της δεκαετίας του '40 ανέπτυξε αντιστασιακή δράση, μαζί με άλλους Κρητικούς αγωνιστές, όπως ο Εμμανουήλ Παπαδογιάννης και ο Ρούσος Α. Κούνδουρος.

Απεβίωσε ενώ ήταν υποστράτηγος σε πολεμική διαθεσιμότητα σε ηλικία 81 ετών, τον Σεπτέμβριο του 1968 και κηδεύτηκε στο Πρώτο Νεκροταφείο Αθηνών στις 5 Σεπτεμβρίου.

## Παραπομπές

## Τεκμήρια
*Εθνικό Ίδρυμα "Ελ. Βενιζέλος", Υπόμνημα του βουλευτή Καλομενόπουλου για τα μέτρα με σκοπό την ανακούφιση των πλημμυροπαθών της Σητείας.
*Επιστολή Καλομενόπουλου προς Βενιζέλο , στην οποία τον προτρέπει να αναλάβει πρωτοβουλία για τον τερματισμό της πολιτικής κρίσης, 27-9-1934, Εθνικό Ίδρυμα "Ελ. Βενιζέλος".

Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Λασιθίου
Κατηγορία:Βουλευτές εκλεγμένοι με το κόμμα των Φιλελευθέρων
NGC 14

Ο **[[Νέος Γενικός Κατάλογος|NGC]] 14** είναι ακανόνιστος γαλαξίας τύπου (R)IB(s)m pec στον αστερισμό Πήγασο. Απέχει περίπου 40 εκατομμύρια έτη φωτός και έχει διάμετρο 30.000 ετών φωτός.. Μαζί με τους NGC 7814, PGC 38, PGC 332 και PGC 889 σχηματίζει την Ομάδα γαλαξιών NGC 7814. Ο αστρονόμος Ουίλιαμ Χέρσελ (William Herschel) ανακάλυψε τον NGC 14 στις 18 Σεπτεμβρίου 1786.

## Παραπομπές


## Αναφορές

## Εξωτερικοί σύνδεσμοι
* 

0014
Κατηγορία:Ακανόνιστοι γαλαξίες
Κατηγορία:Πήγασος (αστερισμός)
Κατηγορία:Γαλαξίες Arp
00647
00075
Φορεσιά της Σύλλης Ικονίου

[thumb|Φορεσιά Ελλήνων της Σίλλης Ικονίου, Μικρά Ασία, αρχές 20ού αιώνα. Συλλογή [Πελοποννησιακό Λαογραφικό Ίδρυμα|ΠΛΙ, Ναύπλιο]]
Η **φορεσιά της Σύλλης** ή **Σίλλης** είναι η ενδυμασία που φοριόταν από τον γυναικείο πληθυσμό της μικρασιατικής κωμόπολης της Λυκαονίας (βρισκόταν σε κοντινή απόσταση από το Ικόνιο) κατά τις επίσημες περιστάσεις όπως γάμοι, γιορτές κλπ.

## Περιγραφή
Η φορεσιά είχε για εσώρουχο μια φαρδιά βράκα η οποία καλυπτόταν από μια δεύτερη που ήταν κατασκευασμένη από καλύτερης ποιότητας υλικά. Το πουκάμισο ήταν λινό, λευκό και φτιαγμένο στον αργαλειό και διέθετε πλατιά μανίκια με ανοίγματα στο πλάι. Το φουστάνι φτιαχνόταν από χρυσοΰφαντο ύφασμα και πλαισιωνόταν από χρυσές δαντέλες και ταινίες. Τη φορεσιά πλαισίωναν δύο επενδύτες (εσωτερικός και εξωτερικός) από χρυσό ύφασμα που προερχόταν από την Κωνσταντινούπολη ή τη Μέση Ανατολή. Στην περιοχή της περιφέρειας δενόταν τριγωνικά ένα τριγωνικό μαντήλι (τσίπα) με τη μύτη στην πίσω πλευρά. Πάνω από το τριγωνικό μαντήλι η ζώνη. Η περιοχή του στήθους καλυπτόταν από σειρά πολύτιμων νομισμάτων που ονομάζονταν *πεντόλιρα* και *ντούμπλες*.

Εντύπωση προκαλούσε και ο κεφαλόδεσμος που τον αποτελούσαν πολλές κοτσίδες που στολίζονταν με νομίσματα και χάντρες και ένα κόκκινο τσόχινο φέσι που συνοδευόταν από ένα χρυσοκέντητο τριγωνικό μαντήλι. Άλλα εξαρτήματα τα οποία συμπλήρωναν τον κεφαλόδεσμο ήταν τα διάφορα σκουλαρίκια και ενίοτε ένα περιδέραιο.

## Παραπομπές

## Βιβλιογραφία
*Παπαντωνίου, Ιωάννα (1996). *Ελληνικές τοπικές ενδυμασίες*. Ναύπλιο: Πελοποννησιακό Λαογραφικό Ίδρυμα.
*Συλλογικό (2005). *Ελληνικές Φορεσιές. Συλλογή Εθνικού Ιστορικού Μουσείου*. Αθήνα: Ιστορική και Εθνολογική Εταιρεία της Ελλάδος.

Κατηγορία:Ελληνικές φορεσιές
Κατηγορία:Μικρά Ασία
Κατηγορία:Μικρασιατικός Ελληνισμός
NGC 6905

Το **NGC 6905** είναι πλανητικό νεφέλωμα το οποίο απέχει 4.700 έτη φωτός και βρίσκεται στον αστερισμό Δελφίν. Το ανακάλυψε ο Ουίλιαμ Χέρσελ (William Herschel) το 1784. Το πλανητικό νεφέλωμα αυτό έχει το παρατσούκλι «γαλάζια λάμψη», λόγω του χρώματός του και είναι ορατό με τηλεσκόπιο 6 ιντσών ή μεγαλύτερο.

## Παραπομπές


## Αναφορές

## Εξωτερικοί σύνδεσμοι

6905
Κατηγορία:Πλανητικά νεφελώματα
Κατηγορία:Δελφίν (αστερισμός)
NGC 2613

Ο **[[Νέος Γενικός Κατάλογος|NGC]] 2613** σπειροειδής γαλαξίας τύπου Sb με φαινόμενο μέγεθος 10,4 στον αστερισμό Πυξίς. Τον ανακάλυψε ο Ουίλιαμ Χέρσελ (William Herschel) στις 20 Νοεμβρίου 1784. Φαίνεται με κλίση 73 μοιρών από τη Γη. Έχει ένα μικρό δορυφόρο, τον ESO 495-G017. Απέχει περίπου 80 εκατομμύρια έτη φωτός.

## Αναφορές

## Εξωτερικοί σύνδεσμοι
* 

2613
Κατηγορία:Σπειροειδείς γαλαξίες
Κατηγορία:Πυξίς (αστερισμός)
23997
NGC 1501

Το **[[Νέος Γενικός Κατάλογος|NGC]] 1501** είναι σύνθετο πλανητικό νεφέλωμα στον αστερισμό Καμηλοπάρδαλις, το οποίο ανακάλυψε ο Ουίλιαμ Χέρσελ (William Herschel) το 1787.

## Παραπομπές


## Αναφορές

## Εξωτερικοί σύνδεσμοι

1501
Κατηγορία:Πλανητικά νεφελώματα
Κατηγορία:Καμηλοπάρδαλις (αστερισμός)
NGC 6101

Ο **[[Νέος Γενικός Κατάλογος|NGC]] 6101** ή **Caldwell 107** είναι σφαιρωτό σμήνος στον αστερισμό Πτηνόν, το οποίο ανακάλυψε ο αστρονόμος James Dunlop και κατέγραψε ως Δ68. Τα άστρα του μπορούν να γίνουν διακριτά με τηλεσκόπιο τουλάχιστον 20 cm. Απέχει περίπου 50.000 έτη φωτός από τη Γη. Η ηλικία του είναι περίπου 12 δις έτη. Στο NGC 6101 έχουν ανακαλυφθεί 7 μεταβλητοί αστέρες τύπου RR Λύρας.

## Παραπομπές


## Αναφορές

## Εξωτερικοί σύνδεσμοι

6101
Κατηγορία:Σφαιρωτά σμήνη
Κατηγορία:Πτηνόν (αστερισμός)
Καθεδρικός Ναός Αγίου Ιωάννη του Βαπτιστή (Φηρά)

Ο **Καθεδρικός Ναός Αγίου Ιωάννη του Βαπτιστή**, επίσης γνωστός ως **Ντόμο** (), είναι καθολική εκκλησία στην πόλη των Φηρών, στο νησί της Σαντορίνης, στην Ελλάδα. Αποτελεί έδρα της Επισκοπής Σαντορίνης.

μικρογραφία|αριστερά|Εσωτερική άποψη του καθεδρικού ναού.
Ο καθεδρικός ναός ευρίσκεται εντός των καθολικών συνοικιών, στα βόρεια των Φηρών. Η ανέγερσή του ολοκληρώθηκε το 1823. Το 1956, υπέστη ζημιές κατά τη διάρκεια σεισμού, ενώ οι εργασίες αναστηλώσεώς του ολοκληρώθηκαν το 1975. Κατά τη διάρκεια της συγκεκριμένης περιόδου, η εκκλησία της Αμώμου Συλλήψεως της Παναγίας κατέστη προσωρινός καθεδρικός ναός της επισκοπής.

Η εκκλησία είναι μπαρόκ αρχιτεκτονικής και διαφέρει σημαντικά σε σύγκριση με την πλειοψηφία των υπολοίπων ορθόδοξων εκκλησιών του νησιού. Η εκκλησία φέρει τρούλο, καθώς και διακοσμημένο κωδωνοστάσιο.

Ο ορθόδοξος καθεδρικός ναός του νησιού της Σαντορίνης, ο Μητροπολιτικός Ναός της Υπαπαντής του Σωτήρος, ευρίσκεται σε κοντινή απόσταση του καθολικού καθεδρικού ναού.

## Δείτε επίσης
* Καθολική Εκκλησία στην Ελλάδα

## Παραπομπές


## Εξωτερικοί σύνδεσμοι
* 

Κατηγορία:Καθολικές εκκλησίες στη Θήρα
Φηρα
Αδαίος

Με το όνομα **Αδαίος** ή **Αδδαίος** * είναι γνωστά τα κάτωθι πρόσωπα: 
* Αδαίος ο Μακεδών· ποιητής (4ος ή 3ος αι. π.Χ.), επιγράμματα του οποίου σώζονται στην Παλατινή Ανθολογία.
* Αδαίος ο Μυτιληναίος· συγγραφέας πραγματειών σχετικών με την τέχνη (4ος ή 3ος αι. π.Χ.), μνημονευόμενος από τον Αθήναιο.
* Αδαίος ο "Αλεκτρυών"· Μακεδόνας στρατιωτικός, αρχηγός των μισθοφόρων του Φιλίππου του Β΄(4ος αι. π.Χ.). 
* Αδαίος (χιλίαρχος)· Μακεδόνας στρατιωτικός στο σώμα των υπασπιστών του Μ. Αλεξάνδρου (4ος αι. π.Χ.).
* Αδαίος (πρέσβης)· πρέσβης του βασιλιά της Μακεδονίας Περσέα στον βασιλιά της Ιλλυρίας Γένθιο (2ος αι. π.Χ.).
* Αδαίος (ρητοροδιδάσκαλος)· ρήτορας σύγχρονος του Σενέκα του πρεσβύτερου (1ος αι. μ.Χ.) και διδάσκαλος του επίσης ρήτορα Αρέλλιου Φύσκου (Arellius Fuscus). 
* Αδδαίος (βυζαντινός αξιωματούχος)· αξιωματούχος του Βυζαντίου από την Συρία, φίλος του Ιουστινιανού του Α' (6ος αι. μ.Χ.).

***** *για τα περισσότερα πρόσωπα μαρτυρούνται και οι δύο τύποι γραφής.*
Στήλη του Προυσία

Η **στήλη του Προυσία** είναι ένα από τα αναθήματα στο ιερό τέμενος του Απόλλωνα στους Δελφούς, που ανεγέρθηκε προς τιμήν του βασιλιά Προυσία Β' της Βιθυνίας. 

[μικρογραφία|Αργυρό [τετράδραχμο του Προυσία Β']]

## Ανέγερση και επιγραφικές μαρτυρίες

Η στήλη του Προυσία βρίσκεται βορειοανατολικά της εισόδου του ναού του Απόλλωνα στον αρχαιολογικό χώρο των Δελφών. Σήμερα έχει αναστηλωθεί. Το μνημείο ταυτίστηκε χάρη σε επιγραφή που μαρτυρά ότι πρόκειται για ανάθημα της Αιτωλικής Συμπολιτείας προς τιμήν του Βασιλιά Προυσία Β', βασιλιά της Βιθυνίας, στη βορειοδυτική Μικρά Ασία:
 Με βάση τη  σωζόμενη επιγραφή, είναι επίσης δυνατή και η ακριβής χρονολόγηση του αφιερώματος μετά το 182 π.Χ., όταν ο Προυσίας Β' διαδέχθηκε τον πατέρα του, Προυσία Α' στο θρόνο της Βιθυνίας.

## Περιγραφή

Το μνημείο αποτελείται από μια υψηλή βάση από σειρές ορθογώνιων λιθόπλινθων, ενώ στο πάνω μέρος φέρει ανάγλυφη παράσταση με γιρλάντες και βουκράνια και χαμηλό γείσο με γεισίποδες. Το συνολικό του ύψος έφτανε τα 9,70 μέτρα, ενώ επάνω στο μνημειακό βάθρο ήταν στημένο το έφιππο άγαλμα του Βασιλιά Προυσία. Στην ανώτερη επιφάνεια του μνημείου σειρές ορθογώνιων οπών πιθανόν σχετίζονταν με τη σύνθεση του γλυπτού και χρησίμευαν για να προσαρμόζονται εκεί φυτικά στοιχεία, όπως στάχυα, τα οποία θα συμβόλιζαν κάποια ευεργεσία του βασιλιά, ή στήριζαν χάλκινες αιχμές για να προστατεύσουν το μνημείο από τα πουλιά. Το μνημείο ήταν παρόμοιο ως προς τη σύλληψη και την αρχιτεκτονική μορφή του με το μεταγενέστερο βάθρο του Αιμίλιου Παύλου, που στήθηκε περίπου 10-15 χρόνια αργότερα νότια της εισόδου του ναού του Απόλλωνα στο Δελφικό ιερό και που εκτίθεται σήμερα στο Αρχαιολογικό Μουσείο Δελφών.

## Παραπομπές


## Βιβλιογραφία
* Παπαχατζής Ν. Δ., *Παυσανίου Ελλάδος Περιήγησις*, βιβλίο 10, Φωκικά, Αθήνα 1996
* Miller, G., "Macedonians at Delphi", στο Jacquemin, A. (ed.), *Delphes: Cent ans après la grande fouille*, Athens 2000, 263-281. 
* Perrie, A., "La moisson et les pigeons. Note sur l’assise sommitale du pilier de Prusias à Delphes", *BCH* 138, 2008, 257-270
* Schalles, H.-J., Untersuchungen zur Kulturpolitik der pergamenischen Herrscher im dritten Jahrhundert vor Christus, *IstForsch* 36, 1985 124 Note 723
* Vatin, Cl., *Monuments votifs de Delphes*, Rome 1991

Κατηγορία:Δελφοί
Αδαίος ο Αλεκτρυών

Ο **Αδαίος** ή **Αδδαίος** (4ος αι. π.Χ.), ο αποκαλούμενος **Αλεκτρυών** [κόκορας], ήταν Μακεδόνας στρατιωτικός, αρχηγός των μισθοφόρων του Φιλίππου Β'. Σκοτώθηκε από τον Αθηναίο στρατηγό Χάρη στα Κύψελα της Θράκης.

Διακωμωδήθηκε από τους κωμικούς ποιητές Αντιφάνη και Ηρακλείδη και η φράση "Φιλίππου Ἀλεκτρυών" έγινε παροιμιώδης. (Λεγόταν, όπως μας πληροφορεί ο παροιμιογράφος Ζηνόβιος, για αυτούς που είχαν την τάση να καυχιούνται υπερβολικά για ασήμαντα και μικρά κατορθώματα.) 

## Παραπομπές


Κατηγορία:Αρχαίοι Έλληνες στρατηγοί
Κατηγορία:Αρχαίοι Μακεδόνες
Νταν Μαυραειδής

Ο **Nταν Μαυραειδής**, γεννημένος στην Βοστώνη στις 1 Δεκεμβρίου 1988, είναι έλληνοαμερικανός καλαθοσφαιριστής. Έχει ύψος 1,93 m και αγωνίζεται στη θέση του πόιντ γκαρντ-Σούτινγκ γκαρντ.

## Καριέρα
Ο Μαυραειδής έπαιξε στο λύκειο Junípero Serra και την Phillips Exeter Academy και στην συνέχεια φοίτησε στο πανεπιστήμιο του Πρίνστον, όπου με την ομάδα των Τάιγκερς αγωνίστηκε μέχρι το 2011 σε 97 αγώνες, με μέσους όρους 10,9 πόντων, 3,8 ριμπάουντ και 1,5 ασίστ.

Στην συνέχεια, υπέγραψε το πρώτο του επαγγελματικό συμβόλαιο με την ομάδα του Άρη, πετυχαίνοντας 93 πόντους σε 23 αγώνες (μ.ο. 3,9) και κατακτώντας την έβδομη θέση του ελληνικού πρωταθλήματος.

Την επόμενη σεζόν, αγωνίστηκε στην ιταλική Αβελίνο, αλλά στις αρχές Δεκεμβρίου του 2012 μεταγράφηκε στην Καζέρτα.

## Παραπομπές


## Πηγές
* Eurocup Profile
* Italian League Profile 
* Dan Mavraides - Princeton Athletics

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Φελίτσε Σκαντόνε
Κατηγορία:Καλαθοσφαιριστές ιταλικών συλλόγων
NGC 2419

thumb|250px|Το σφαιρωτό σμήνος NGC 2419 από το παρατηρητήριο του όρους Λέμον.
Το **[[Νέος Γενικός Κατάλογος|NGC]] 2419** ή **Caldwell 25** είναι σφαιρωτό σμήνος στον αστερισμό Λυγξ. Το ανακάλυψε ο Ουίλιαμ Χέρσελ στις 31 Δεκεμβρίου 1788. Το σφαιρωτό σμήνος απέχει περίπου 275.000 έτη φωτός από το ηλιακό σύστημα και 300.000 έτη φωτός από το κέντρο του Γαλαξία. Το NGC 2419 έχει το προσωνύμιο «Διαγαλαξιακός Ταξιδευτής», αλλά πρόσφατα δεδομένα δείχνουν ότι στην πραγματικότητα βρίσκεται σε τροχιά γύρω από τον Γαλαξία, σε απόσταση μεγαλύτερη από τα νέφη του Μαγγελάνου. Για να ολοκληρώσει μια περιστροφή απαιτούνται 3 δις χρόνια.

To NGC 2419 όπως φαίνεται από τη Γη έχει φαινόμενο μέγεθος +10 και μπορεί να ανιχνευτεί από τηλεσκόπια 4 ιντσών και άνω, γεγονός που το καθιστά ως το πιο απομακρυσμένο αντικείμενο του Γαλαξία που μπορεί να παρατηρηθεί με τηλεσκόπια μεσαίου μεγέθους. Το NGC 2419 είναι ένα από τα μεγαλύτερα και λαμπρότερα σφαιρωτά σμήνη του γαλαξία, όσον αφορά το απόλυτο μέγεθος. Με φαινόμενο μέγεθος -9,48, το NGC 2419 θεωρείται ότι είναι το τέταρτο λαμπρότερο του γαλαξία, μετά τα Ωμέγα Κενταύρου, NGC 6388 και Μεσιέ 54.

Έχει προταθεί ότι αποτελεί τον πυρήνα ενός γαλαξία νάνου τον οποίο απορρόφησε ο Γαλαξίας, αλλά αυτή η θεωρία έχει αμφισβητηθεί.

## Παραπομπές


## Εξωτερικοί σύνδεσμοι

κατηγορία:Σφαιρωτά σμήνη
κατηγορία:Λυγξ (αστερισμός)
2419
κατηγορία:Αντικείμενα Caldwell
Προσωρινή κυβέρνηση της Γαλλικής Δημοκρατίας

Η **Προσωρινή κυβέρνηση της Γαλλικής Δημοκρατίας** (γαλλικά: *gouvernement provisoire de la République française* or GPRF) ήταν η προσωρινή κυβέρνηση της Γαλλίας μεταξύ του 1944 και του 1946 που προέκυψε από την απελευθέρωση της Γαλλίας μετά από τις επιχειρήσεις Overlord και Dragoon, και κράτησε μέχρι την εγκαθίδρυση της Τέταρτης Γαλλικής Δημοκρατίας. Η ίδρυσή του σηματοδότησε την επίσημη αποκατάσταση της προσωρινής Γαλλικής Δημοκρατίας εξασφαλίζοντας τη συνέχεια από τη Τρίτη Γαλλική Δημοκρατία.

Διαδέχθηκε τη Γαλλική Επιτροπή Εθνικής Απελευθέρωσης (CFLN), η οποία ήταν η προσωρινή κυβέρνηση της Γαλλίας στα υπερπόντια εδάφη και στα ελέυθερα μητροπολιτικά εδάφη της χώρας (Αλγερία και Κορσική) που είχαν απελευθερωθεί από την Ελεύθερη Γαλλία. Δεδομένου ότι η εν καιρώ πολέμου κυβέρνηση της Γαλλίας την περίοδο 1944-1945, οι κύριοι σκοποί της ήταν να χειριστεί τις συνέπειες της κατοχής της Γαλλίας και να συνεχίσουν τον πόλεμο εναντίον της Γερμανίας ως βασικός σύμμαχος.

Κύρια αποστολή της, πέρα από τον πόλεμο ήταν να προετοιμάσει το έδαφος για μια νέα συνταγματική τάξη που οδήγησε στην Τέταρτη Δημοκρατία. Έκανε, επίσης, αρκετές σημαντικές μεταρρυθμίσεις και πολιτικές αποφάσεις, όπως η χορήγηση στις γυναίκες το δικαίωμα ψήφου, ιδρύοντας την Εθνική Σχολή Διοικήσεως (École nationale d'administration), και θέτοντας τις βάσεις της κοινωνικής ασφάλισης στη Γαλλία.

## Κατάλογος των Προέδρων
* Πρόεδρος: Σαρλ ντε Γκωλ, 1944–1946
* Πρόεδρος: Φίλιξ Γκουίν (SFIO), 1946
* Πρόεδρος: Γεώργιος Μπιντάουλτν (MRP), 1946
* Πρόεδρος: Λέον Μπλούμ (SFIO), 1946–1947

## Παραπομπές


## Εξωτερικοί σύνδεσμοι
* 

Κατηγορία:Ιστορία της Γαλλίας
Γαλλικη Δημοκρατια
Άξελ Β. Γιοχάνεσεν

Ο **Άξελ Γιοχάνεσεν** (*Aksel Vilhelmsson Johannesen*, 8 Νοεμβρίου 1972-) είναι δικηγόρος και πολιτικός από τα νησιά Φερόες , πρωθυπουργός από τις 22 Δεκεμβρίου 2022 έχοντας διατελέσει ξανά στο αξίωμα αυτό από τις 15 Σεπτεμβρίου 2015 ως τις 16 Σεπτεμβρίου 2019. Ανήκει στο Σοσιαλδημοκρατικό Κόμμα.

## Προφίλ
Γεννήθηκε στο Κλάκσβικ. Το 2004 απέκτησε Μάστερ Νομικής από το Πανεπιστήμιο της Κοπεγχάγης και από το 2007 ως την ενασχόλησή του με την πολιτική εργάστηκε ως δικηγόρος στο Τόρσχαβν. Ήταν πρόεδρος του ποδοσφαιρικού συλλόγου της Κλάκσβικ, με το όνομα Klaksvíkar Ítróttarfelag, στην οποία συνήθιζε να παίζει από την παιδική του ηλικία.

Ο Άξελ είναι γιος του πρώην πολιτικού Βίλχελμ Γιοχάνεσεν,.  

### Εκλογές 2008
Στις γενικές εκλογές του 2008 ο Άξελ Γιοχάνεσεν ήταν ο πρώτος αναπληρωματικός στο κοινοβούλιο  (Løgting) και μερικές φορές κέρδισε μία έδρα στο κοινοβούλιο. Στις 16 Ιουλίου 2009 ανέλαβε υπουργός Υγείας. Μετά την παραίτησή του, τον Φεβρουάριο του 2010 και διορίστηκε υπουργός Οικονομικών. Παράλληλα, εξελέγη στην ηγεσία του Σοσιαλδημοκρατικού Κόμματος στις 5 Μαρτίου 2011. Στις 6 Απριλίου διορίστηκε αναπληρωτής πρωθυπουργός. Στις 14 Νοεμβρίου 2011 η κυβέρνηση ανανεώθηκε. 

### Πρωθυπουργίες
Την 1η Σεπτεμβρίου 2015 νικητής αναδείχθηκε με ποσοστό 25,1% στις γενικές εκλογές το κόμμα του Γιοχάνεσεν, που πήρε ο ίδιος 2.405 ψήφους, αποτελώντας ένα νέο ρεκόρ στο είδος του για το σχολείο.

Ανέλαβε πρωθυπουργός στις 15 Σεπτεμβρίου 2015 και παρέμεινε ως το αξίωμα ως τον Σεπτέμβριο του 2019, μετά την ήττα του στις γενικές εκλογές.

Έπειτα από τις γενικές εκλογές του 2022 επανήλθε στην πρωθυπουργία και ορκίστηκε στις 22 Δεκεμβρίου 2022.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί των Φερόε
NGC 1566

Ο **[[Νέος Γενικός Κατάλογος|NGC]] 1566** (καλείται συχνά από τους ερασιτέχνες αστρονόμους «Ισπανός χορευτής») είναι σπειροειδής γαλαξίας τύπου SAB στον αστερισμό Δοράδα. Είναι ο σημαντικότερος καθώς και ο φωτεινότερος γαλαξίας της Ομάδας γαλαξιών Δοράδος, περίπου 35 εκατομμύρια έτη φωτός μακριά από τη Γη. Επίσης είναι ένας από τους φωτεινότερους γαλαξίες Σίφερτ. Η απόλυτη φωτεινότητα του είναι 3,7×1010 L☉.

## Ιστορικό
Ο Σκωτσέζος αστρονόμος Τζέιμς Ντάνλοπ ανακάλυψε τον γαλαξία αυτόν το 1826.

Στις 19 Ιουνίου 2010 ο Berto Monard ανακάλυψε στον NGC 1566 υπερκαινοφανή αστέρα με φαινόμενο μέγεθος 16.

## Παραπομπές


## Αναφορές

## Εξωτερικοί σύνδεσμοι

* Εικόνα του NGC 1566  από το διαστημικό τηλεσκόπιο Spitzer 

1566
Κατηγορία:Σπειροειδείς γαλαξίες
Κατηγορία:Γαλαξίες Σίφερτ
Κατηγορία:Δοράς (αστερισμός)
14897
Ανδρίσκος ο Νάξιος

Ο **Ανδρίσκος** ήταν ιστορικός άγνωστης εποχής (ίσως του 3ου π.Χ. αιώνα) από τη Νάξο. 

Έγραψε την ιστορία της ιδιαίτερης πατρίδος του (*Ναξιακά*), από την οποία διασώθηκαν ελάχιστα αποσπάσματα από τον Παρθένιο και τον Αθήναιο.

## Παραπομπές


Κατηγορία:Αρχαίοι Έλληνες ιστορικοί
Ομάδα γαλαξιών Δοράδος

Η **[[Ομάδα γαλαξιών]] Δοράδος** είναι μία όχι ιδιαίτερα συνεκτική συγκέντρωση γαλαξιών, συμπεριλαμβανομένων σπειροειδών και ελλειπτικών, στον αστερισμό Δοράς. Πρόκειται για μία από τις μεγαλύτερες ομάδες γαλαξιών του νοτίου ημισφαιρίου και πλησιάζει σε μέγεθος τα γαλαξιακά σμήνη. Ο Gérard de Vaucouleurs ήταν ο πρώτος που την παρατήρησε το 1975, ως ένα μεγάλο σύνθετο νεφέλωμα τύπου ΙΙ το οποίο ονόμασε G16.

## Κατάλογος γαλαξιών
Στον παρακάτω πίνακα καταγράφονται οι 18 γαλαξίες που ενέταξαν στην Ομάδα οι John Peter Huchra και Margaret J. Geller το 1982. Όσοι από αυτούς κρίθηκε ότι δεν ανήκουν στην ομάδα σημειώνονται με διακριτή διαγραφή (strikeout). To 1989 οι Maia, da Costa, & Latham επέκτειναν την Ομάδα στους 46 γαλαξίες, ενώ στα 1990/1991 οι Henry C. Ferguson και Allan Sandage ταυτοποίησαν ακόμα 34 πιθανά μέλη με μεγέθη μεγαλύτερα από 19. Ο Kilborn et al. επιβεβαίωσε το 2005 είκοσι έξι μέλη από αυτή την λίστα. Τέλος το 2006 ο Firth et al. επεξεργάστηκε εκ νέου τον κατάλογο των Ferguson et al. Με βάση την μετατόπιση στο ερυθρό, απέρριψαν έντεκα αντικείμενα (τα οποία ήταν είτε γαλαξίες στο υπόβαθρο είτε αλληλεπικαλύψεις), επιβεβαίωσαν ότι είκοσι ανήκουν στην Ομάδα και άλλα 48 παρέμειναν προς εξέταση.

Τα 34 μέλη που προσέθεσαν οι Maia et al. το 1989 ήταν τα IC 2049, NGC 1536, IC 2058, IC 2032, NGC 1602, NGC 1581, IC 2085, NGC 1522, PGC 15149, NGC 1556, NGC 1527, NGC 1494, NGC 1493, PGC 14416, IC 2000, NGC 1483, NGC 1433, PGC 14078, NGC 1495, NGC 1510, NGC 1510, NGC 1512, IC 1959, IC 1986, NGC 1448, NGC 1487, IC 1933, NGC 1311, IC 1954, IC 1914, NGC 1411, IC 1970, PGC 13818, NGC 1249 και PGC 11139. Τα έξι που διαγράφτηκαν από την λίστα του 1982 ήταν τα NGC 2082, NGC 1947, NGC 1796, NGC 1688, NGC 1672 και NGC 1559.

Το 2005 ο Kilborn et al. επιβεβαίωσε ως μέλη της Ομάδας NGC 1566 (ανήκει στην Ομάδα Δοράδος) τους παρακάτω γαλαξίες:

## Παραπομπές


## Εξωτερικοί σύνδεσμοι
* 

Δοραδος
Κατηγορία:Δοράς (αστερισμός)